Ελληνικό Ανοικτό Πανεπιστήμιο

Αποστολή

Ως αποστολή του ιδρύματος καθορίζεται η παροχή προπτυχιακής και μεταπτυχιακής εκπαίδευσης και επιμόρφωσης, με την ανάπτυξη και αξιοποίηση κατάλληλου εκπαιδευτικού υλικού και μεθόδων διδασκαλίας για εκπαίδευση από απόσταση. Στους σκοπούς του ΕΑΠ καθορίζεται επίσης η επιστημονική έρευνα και η ανάπτυξη τεχνολογίας και μεθοδολογίας στο εννοιολογικό πλαίσιο της εκπαίδευσης από απόσταση.

Σχολή Ανθρωπιστικών Επιστημών

H Σχολή Ανθρωπιστικών Επιστημών (Σ.Α.Ε.) είναι μία από τις τέσσερις σχολές του Ε.Α.Π. Η Σχολή έχει σήμερα 15 μέλη Δ.Ε.Π. Η Σ.Α.Ε. προσφέρει σήμερα συνολικά δώδεκα προγράμματα σπουδών (τρία προγράμματα προπτυχιακών σπουδών και εννέα προγράμματα μεταπτυχιακών σπουδών). Κοσμήτορας της σχολής είναι ο Αντώνης Λιοναράκης.

Συνέδρια και Δικτύωση

Η Σ.Α.Ε. οργανώνει τακτικά κάθε δύο χρόνια το Πανελλήνιο Συνέδριο για την Ανοικτή και εξ Αποστάσεως Εκπαίδευση με διεθνείς συμμετοχές και περίπου 5.000 συνέδρους. Έχουν ήδη εκδοθεί τρεις τόμοι πρακτικών. Η Σχολή οργανώνει κάθε έτος ειδικό πρόγραμμα επιμόρφωσης για τα μέλη Σ.Ε.Π. του Ε.Α.Π. στην Ανοικτή και εξ Αποστάσεως Εκπαίδευση. Οι συνεργαζόμενοι φορείς «Επιστημονική Ένωση Εκπαίδευσης Ενηλίκων» και το «Ελληνικό Δίκτυο Ανοικτής και εξ Αποστάσεως Εκπαίδευσης» εκδίδουν τα επιστημονικά περιοδικά «Εκπαίδευση Ενηλίκων» και «Ανοικτή Εκπαίδευση» με σύστημα κριτών.

Σχολή Κοινωνικών Επιστημών

Η Σχολή Κοινωνικών Επιστημών είναι μία από τις τέσσερις Σχολές του ΕΑΠ που ιδρύθηκαν με τον ιδρυτικό νόμο Ν.2552/97 και συγκροτήθηκε σε σώμα το 2005.

Αντικείμενο

Η Σχολή Κοινωνικών Επιστημών έχει ως βασικό αντικείμενο την προσφορά γνώσεων και δεξιοτήτων σε θέματα των κοινωνικών επιστημών, δίνοντας ιδιαίτερη έμφαση στη διοικητική και οικονομική επιστήμη.

Εργαστήρια της ΣΚΕ

•Εργαστήριο Μάνατζμεντ και Δημόσιας Διοίκησης
•Εργαστήριο Οικονομικής Ανάλυσης και Πολιτικής
•Εργαστήριο Λογιστικής

Εγκαταστάσεις

H Σχολή (Γραφεία μελών ΔΕΠ και Γραμματεία), στεγάζεται στο κτίριο Ε΄, Α΄ όροφο – Βόρεια Πτέρυγα, της πανεπιστημιούπολης του ΕΑΠ,  επί της οδού Παρ. Αριστοτέλους 18, ΤΚ 26335  στην Πάτρα.

Σχολή Θετικών Επιστημών και Τεχνολογίας

Η Σχολή Θετικών Επιστημών και Τεχνολογίας (Σ.Θ.Ε.Τ.) είναι μία από τις τέσσερις Σχολές του Ε.Α.Π. Η Σχολή έχει σήμερα 15 Δ.Ε.Π. Στη Σ.Θ.Ε.Τ. διδάσκονται αντικείμενα Θετικών Επιστημών (Φυσικές Επιστήμες, Μαθηματικά), Πληροφορικής και Επιστημών της Μηχανικής (Μηχανική Περιβάλλοντος και Περιβαλλοντικού Σχεδιασμού, Διαχείριση και Κατασκευή Τεχνικών Έργων κ.ά.) Η Σ.Θ.Ε.Τ. προσφέρει τα ακόλουθα Προγράμματα Σπουδών:

Εργαστήρια της ΣΘΕΤ

•Εργαστήριο Αναλυτικής και Ανωνυμοποίησης Μεγάλων Δεδομένω
•Εργαστήριο Τεχνολογιών Αειφορικής Διαχείρισης Αποβλήτων
•Εργαστήριο Εφαρμοσμένων Μαθηματικών
•Εργαστήριο Τεχνολογίας και Πολιτικής Ενέργειας και Περιβάλλοντος 
•Εργαστήριο Κινητού και Διάχυτου Υπολογισμού, Ποιότητας και Περιρρέουσας Νοημοσύνης

Ανεξάρτητες Μονάδες του Ιδρύματος

•Εργαστήριο Εκπαιδευτικού Υλικού & Εκπαιδευτικής Μεθοδολογίας
•Μονάδα Εσωτερικής Αξιολόγησης και Επιμόρφωσης
•έργο - πράξη «ΜΟΔΙΠ του ΕΑΠ» αφορά στην ανάπτυξη των δραστηριοτήτων της ΜΟΔΙΠ για τη διαδικασία της Εσωτερικής Αξιολόγησης στο Ελληνικό Ανοικτό Πανεπιστήμιο.
•Κέντρο Συμβουλευτικής & Ψυχολογικής Υποστήριξης

Βιβλιοθήκη

Η βιβλιοθήκη του Ε.Α.Π. στεγάζεται από τον Μάρτιο 2016 κ.εξ. σε κτίριο στη συνοικία Κουκούλι Πάτρας (διεύθυνση: Πατρών-Κλάους 183· πριν, η βιβλιοθήκη στεγαζόταν σε οίκημα στο κέντρο της πόλης, επί της οδού Τριών Ναυάρχων), σε άνετο και λειτουργικό χώρο, όπου, πέρα από τη δανειστική βιβλιοθήκη, στεγάζονται: το αναγνωστήριο, οι ηλεκτρονικοί υπολογιστές και λοιπές υπηρεσίες της βιβλιοθήκης. Παραρτήματα της Βιβλιοθήκης και Κέντρου πληροφόρησης υπάρχουν στην Αθήνα, την Θεσσαλονίκη και την Λάρισα.